Η προσφυγή του Στέφανου Κασσελάκη στη Δικαιοσύνη κατά του Παύλου Πολάκη, θυμίζει ότι ο… ξεθωριασμένος άλλοτε έκπτωτος πρόεδρος του ΣΥΡΙΖΑ και σήμερα προσωρινός επικεφαλής του ΚΙΔΗ, δεν μπορεί να σταθεί χωρίς… ίντριγκα και σύγκρουση.

Η παντελής αδυναμία παραγωγής θετικού πολιτικού λόγου και προτάσεων με ουσία και προοπτική για την ελληνική κοινωνία, από ένα… ατύχημα του δημοσίου βίου.

Περί Αριστεράς φυσικά, ούτε λόγος, για τον μέχρι και πριν από μερικά χρόνια… υμνωδό του Κυριάκου Μητσοτάκη. Τον οποίο στηρίζει και σήμερα ο Στέφανος Κασσελάκης, πρωταγωνιστώντας στην απαξίωση του πολιτικού χώρου του ΣΥΡΙΖΑ.

Η απώλεια του Κώστα Σημίτη και το παρασκήνιο για την επιλογή του προσώπου που θα διαδεχθεί την Κατερίνα Σακελλαροπούλου στην Προεδρία της Δημοκρατίας, είναι οι δυο ειδήσεις που κυριαρχούν τις τελευταίες ημέρες στην επικαιρότητα.

Βυθίζοντας σε ψυχολογικό… δράμα τον Στέφανο Κασσελάκη, ο οποίος έχει εκτοπιστεί από τις πολιτικές στήλες των ΜΜΕ, προκαλώντας πλέον ενδιαφέρον μονάχα για τα ρεπορτάζ που αφορούν τη… διασκέδαση.

Ο άλλοτε έκπτωτος πρόεδρος του ΣΥΡΙΖΑ και σήμερα προσωρινός επικεφαλής του Κινήματος Δημοκρατίας προσπαθεί να προωθήσει το βιβλίο “Δεύτερη Ευκαιρία”, με το οποίο… στηρίζει εκ νέου τον Κυριάκο Μητσοτάκη και την κυβέρνηση της Νέας Δημοκρατίας.

Λόγω επικαιρότητας ωστόσο, δεν έχει καμία προβολή στα ΜΜΕ. Και με το… αυτοάνοσο που τον κυριεύει, για τη βουλιμική προβολή του εαυτού του εύκολα μπορεί να διαγνώσει κανείς τη δραματική ψυχολογική κατάσταση στην οποία βρίσκεται.

Λάζαρος Καλλιανιώτης
#Κασσελακης